KCNQ1
Aleli gena KCQN, koji se kod ljudi nalazi na hromnosomu 11, kodiraju članove porodice Kv7 kalijevih kanala. To uključuje Kv7.1 (KCNQ1) - KvLQT1, Kv7.2 (KCNQ2), Kv7.3 (KCNQ3), Kv7.4 (KCNQ4) i Kv7.5 (KCNQ5). Četverica od njih (KCNQ2-5) eksprimiraju se u nervnom sistemu. Oni sačinjavaju grupu niskopragovnih naponskih K+ kanala koji su prvobitno nazvani 'M-kanal' (pogledajte M-struja). Naziv M-kanala dolazi od klasično opisanog mehanizma u kojem je aktivacija muskarinskog acetilholinskog receptora deaktivirala ovaj kanal. Kalijski kanali predstavljaju najkompleksniju klasu naponsko vođenih ionskih kanala i sa funkcionalnog i sa strukturnog stanovišta. Prisutni u svim eukariotskim ćelijama, njihove različite funkcije uključuju održavanje membranskog potencijala, regulaciju volumena ćelije i modulaciju električne ekscitabilnosti u neuronima. Odgođena ispravljačka funkcija kalijskih kanala omogućava nervnim ćelijama da se efikasno repolarizuju nakon akcijskog potencijala. Kod roda Drosophila, identificirana su 4 gena K+ kanala povezana sa sekvencom - Shaker, Shaw, Shab i Shal. Pokazalo se da svaki ima ljudskog homologa (Chandy et al., 1990; McPherson et al., 1991).